turjo4nis/wikipedia-bn-dump-20250701 huggingface dataset:
রাজকুমার চক্রবর্তী

রাজকুমার চক্রবর্তী  () (২৯ এপ্রিল, ১৮৯৪   - ১৫ সেপ্টেম্বর , ১৯৭৫) বিশিষ্ট বাঙালি শিক্ষাবিদ ও দেশকর্মী।   বাঙালির ভাষা আন্দোলনের অন্যতম সূচনাকারীও  ছিলেন তিনি।

জন্ম ও শিক্ষা জীবন
রাজকুমার চক্রবর্তীর জন্ম ব্রিটিশ ভারতের অধুনা বাংলাদেশের নোয়াখালী জেলার সন্দ্বীপে। প্রাথমিক পড়াশোনা সন্দ্বীপে, পরে নোয়াখালী জিলা স্কুল থেকে প্রথম বিভাগে প্রবেশিকা পরীক্ষায় উত্তীর্ণ হন ও সরকারি  বৃত্তি পান। উচ্চশিক্ষার্থে কলকাতায় আসেন এবং রিপন কলেজ থেকে প্রথম বিভাগে আই.এ ও পরে ইংরাজীতে অনার্স নিয়ে বি.এ. পাশ করেন।  রিপন কলেজে তিনি জাতীয়তাবাদী শিক্ষক  অতুলচন্দ্র সেনের ছাত্র ছিলেন। তার আগেই থেকেই অবশ্য তিনি  'যুগান্তর দল'-এর সাথে যুক্ত হয়েছিলেন।  ১৯১৮ খ্রিস্টাব্দে কলকাতা বিশ্ববিদ্যালয় থেকে ইংরাজীতে এম.এ পাশ করেন এবং ১৯১৯ খ্রিস্টাব্দে আইন পাশ করেন।

কর্মজীবন

আইন পাশের পর তিনি প্রথমে সংস্কৃত কলেজে অধ্যাপনা দিয়ে কর্মজীবন শুরু করেন। পরে  বঙ্গবাসী কলেজে ইংরাজীর অধ্যাপক হন। তিনি তার অর্ধশতাব্দীকালের অধ্যাপনা জীবনে প্রায় সবটাই ওই কলেজে কাটিয়েছেন। বাংলার এমন অনেক পরিবারের প্রায় তিন পুরুষই তার ছাত্র ছিলেন।

রাজনৈতিক ক্রিয়াকলাপ
অধ্যাপনার পাশাপাশি ১৯২১ খ্রিস্টাব্দে তিনি কংগ্রেসে যোগ দেন। ১৯৩০ খ্রিস্টাব্দে আইন অমান্য আন্দোলন-এ অংশগ্রহণ করে কারাবরণ করেন এবং ১৯৪২ খ্রিস্টাব্দে ভারত ছাড়ো আন্দোলনের অপরাধে কারাবন্দিও হন। দেশ স্বাধীন হলে, অবিভক্ত বাংলার কংগ্রেসী সদস্য হিসাবে তিনি প্রায় পাঁচ বছর পাকিস্তান গণপরিষদের সদস্য থাকেন। সেই সময়ে তিনিই উর্দুর পাশাপাশি বাংলা ভাষাকে পরিষদের সরকারি ভাষার জন্য গণপরিষদে ধীরেন্দ্রনাথ দত্ত উত্থাপিত সংশোধনী প্রস্তাবের পক্ষে জোরালো সওয়াল করেন। তিনি বলেন-
 তৎকালীন পূর্ব পাকিস্তানে অধুনা বাংলাদেশে ভাষার মত স্পর্শকাতর প্রশ্নে গণপরিষদে ধীরেন্দ্রনাথ দত্ত ও রাজকুমার চক্রবর্তীর ভাষণ অনেকাংশে ভাষা আন্দোলনে জনমত গঠনে সহায়ক হয়েছিল। রাজকুমার চক্রবর্তী পাকিস্তানের গণপরিষদের সদস্য হিসাবে তৎকালীন মুসলিম লীগ সরকার থেকে বিরূপ আচরণের শিকার হন এবং এক পর্যায়ে তিনি ভারতে চলে আসেন  এবং  পরিষদীয় কংগ্রেস দলের সম্পাদক হন। তারপরে অবশ্য তিনি মেহনতি মানুষের জন্য নিজেকে পশ্চিমবঙ্গের বামপন্থী আন্দোলনে যুক্ত করেন। তিনি রাজ্য বিধান পরিষদের ও ভারতীয় গণ-পরিষদেরও সদস্য হয়েছিলেন।

অবদান

তিনি শিক্ষাবিদ হিসাবে বহু অবদান রেখে গেছেন। কলকাতা বিশ্ববিদ্যালয়, রামকৃষ্ণ মিশন , ইউনিভার্সিটি ইনস্টিটিউট, সন্দ্বীপ হাতিয়া জনকল্যাণ সমিতি সহ বহু প্রতিষ্ঠানকে আর্থিক সহায়তা প্রদান করেন। তিনি পশ্চিমবঙ্গ কলেজ ও বিশ্ববিদ্যালয় শিক্ষক সমিতির অন্যতম প্রতিষ্ঠাতা ছিলেন। পরে এর সম্পাদক ও সভাপতি ও হন। তা ছাড়াও তিনি বহু বছর  কলকাতা বিশ্ববিদ্যালয়ের সেনেট ও সিন্ডিকেটের সদস্য ছিলেন।

মৃত্যু

দুই বাংলার এই বিশিষ্ট ব্যক্তিত্ব ১৯৭৫ খ্রিস্টাব্দের ১৫ ই সেপ্টেম্বর কলকাতায় প্রয়াত হন।

তথ্যসূত্র 

১৮৯৪-এ জন্ম
পূর্ববঙ্গে জন্ম
১৯৭৫-এ মৃত্যু
নোয়াখালী জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
বাংলা ভাষা আন্দোলনের সক্রিয় কর্মী
বাঙালি শিক্ষাবিদ
ফেব্রুয়ারি বিপ্লব

ফেব্রুয়ারি বিপ্লব (), যা সোভিয়েত ইতিহাসচর্চায় ফেব্রুয়ারির পুঁজিবাদী গণতান্ত্রিক বিপ্লব নামে পরিচিত ছিল। এবং কখনও কখনও একে ‘মার্চ বিপ্লব’ কিংবা ফেব্রুয়ারি অভ্যুত্থান নামেও ডাকা হয়। এটি ছিল ১৯১৭ সালে রাশিয়ায় ঘটে যাওয়া দুটি বিপ্লবের প্রথমটি।

ব্যুৎপত্তি 
যদিও এই ঘটনা গ্রেগরিয়ান ক্যালেন্ডার অনুসারে মার্চ মাসে ঘটেছিল, তবু একে সাধারণভাবে "ফেব্রুয়ারি বিপ্লব" নামে ডাকা হয়, কারণ সে সময় রাশিয়া এখনকার মতো গ্রেগরিয়ান নয়, জুলিয়ান ক্যালেন্ডার ব্যবহার করত। তবে সোভিয়েত ইউনিয়ন যখন পরবর্তীতে ক্যালেন্ডার সংস্কার করে, তখন কখনো কখনো এই ঘটনাকে "মার্চ বিপ্লব" নামেও উল্লেখ করা হয়।

কারণসমূহ 
ফেব্রুয়ারি বিপ্লবের পেছনে একাধিক কারণ কাজ করেছিল—কিছু ছিল তাৎক্ষণিক, আবার কিছু ছিল দীর্ঘমেয়াদি। তবে এই বিপ্লবের প্রধান কারণগুলো নিয়ে ইতিহাসবিদদের মধ্যে মতভেদ রয়েছে। উদারপন্থী ইতিহাসবিদরা মনে করেন, যুদ্ধের কারণে দেশে যে অস্থিরতা তৈরি হয়েছিল, সেটাই মূল ভূমিকা রেখেছে। অন্যদিকে মার্ক্সবাদীরা মনে করেন, এই পরিবর্তন অবশ্যম্ভাবী ছিল—সমাজ কাঠামোর ভেতরে থেকেই বিপ্লবের বীজ জন্ম নিয়েছিল। অ্যালেকজান্ডার রাবিনোভিচ সংক্ষেপে তুলে ধরেছেন ফেব্রুয়ারি বিপ্লবের প্রধান দীর্ঘমেয়াদি ও স্বল্পমেয়াদি কারণগুলো:
"ফেব্রুয়ারি ১৯১৭-এর বিপ্লব আসলে যুদ্ধের আগেই শুরু হওয়া রাজনৈতিক ও অর্থনৈতিক অস্থিরতা, প্রযুক্তিগত পশ্চাৎপদতা এবং সমাজের গভীর বিভাজনের ফল। এর সঙ্গে যোগ হয় যুদ্ধ পরিচালনায় চরম অব্যবস্থাপনা, একের পর এক সামরিক পরাজয়, দেশের ভেতরে অর্থনৈতিক বিপর্যয় এবং রাজপরিবারকে ঘিরে নানা কেলেঙ্কারির ঘটনা"

দীর্ঘমেয়াদী কারণ 

যদিও ফেব্রুয়ারি বিপ্লব সংঘটিত হয় প্রথম বিশ্বযুদ্ধের চূড়ান্ত পর্যায়ে, এর শিকড় ছিল আরও অনেক গভীরে। এর পেছনের মূল কারণগুলোর মধ্যে ছিল—সারা উনবিংশ ও বিংশ শতকের শুরুজুড়ে রাশিয়ার সাম্রাজ্যবাদী সরকার তার পুরনো ও অপ্রচলিত সামাজিক, অর্থনৈতিক এবং রাজনৈতিক ব্যবস্থা সংস্কার করতে ব্যর্থ হওয়া। সেই সঙ্গে তারা চেষ্টা করেছিল একনায়কতান্ত্রিক শাসকের প্রতি জনগণের অন্ধ আনুগত্য বজায় রাখতে। ঐতিহাসিক রিচার্ড পাইপসের কথায়, “পুঁজিবাদ আর একনায়কতন্ত্রের মধ্যে যে মৌলিক অসামঞ্জস্য ছিল, তা যে কেউ বুঝতে পারত, যে এই বিষয়টি নিয়ে একটু চিন্তা করত।”

তথ্যসূত্র 

রুশ বিপ্লব
মির্জাপুর (টিভি ধারাবাহিক)

মির্জাপুর অ্যামাজন প্রাইম ভিডিওতে প্রচারিত ভারতীয় মারপিটধর্মী অপরাধমূলক থ্রিলার টেলিভিশন ধারাবাহিক। করণ অংশুমান নির্মিত ধারাবাহিকটির কাহিনি লিখেছেন যৌথভাবে অংশুমান, পুনিত কৃষ্ণ ও বিনীত কৃষ্ণ। অংশুমান গুরমিত সিং ও মিহিত দেসাইয়ের সাথে যৌথভাবে ধারাবাহিকটির প্রথম মৌসুম পরিচালনা করেন এবং গুরমিত ও মিহিত দ্বিতীয় মৌসুম পরিচালনা করেন। এক্সেল এন্টারটেইনমেন্টের ব্যানারে ধারাবাহিকটি প্রযোজনা করেন রিতেশ সিধওয়ানি এবং ফারহান আখতার। ইনসাইড এজ ও ব্রিদ এর পর এটি অ্যামাজন প্রাইম ভিডিওতে প্রচারিত তৃতীয় ভারতীয় মৌলিক ধারাবাহিক।

ধারাবাহিকটির গল্প কালিন ভাইয়া নামে উত্তরপ্রদেশের পূর্বাঞ্চলের মির্জাপুরের মাফিয়া ডন ও প্রবাদপ্রতিম শাসক অখণ্ডনান্দ ত্রিপাঠির ক্ষমতা নিয়ে আবর্তিত। ধারাবাহিকটির প্রথম মৌসুমে শ্রেষ্ঠাংশে অভিনয় করেন পঙ্কজ ত্রিপাঠি, শ্বেতা ত্রিপাঠি, দিব্যেন্দু শর্মা, আলি ফজল, বিক্রান্ত ম্যাসি, শ্রিয়া পিলগাঁওকর, রসিকা দুগ্গল, হর্ষিতা গৌর ও কুলভূষণ খরবন্দা, এবং দ্বিতীয় মৌসুমে মাসে ও পিলগাঁওকর ব্যতীত বাকিরা রয়ে যায় এবং বিজয় বর্মা, ইশা তালওয়ার, লিলিপুট, আনজুম শর্মা, প্রিয়াংশু পাইনিয়ুলি, অনংশ বিশ্বাস ও নেহা সরগম প্রধান অভিনয়শিল্পীদলে যোগ দেন।

ধারাবাহিকটির অধিকাংশই উত্তরপ্রদেশের মির্জাপুরে চিত্রায়িত হয়, এবং অন্যান্য স্থানের মধ্যে জৌনপুর, আজমগড়, গাজীপুর, লখনউ, রেবরেলি, গোরখপুর, ও বাণারসী উল্লেখযোগ্য। সঞ্জয় কাপুর চিত্রগ্রণের দায়িত্ব পালন করেন এবং মনন মেহতা ও অংশুল গুপ্ত সম্পাদনার দায়িত্ব পালন করেন। জন স্টুয়ার্ট এডুরি ধারাবাহিকটির আবহসঙ্গীতের সুরায়োজন করেন।

কাহিনি সংক্ষেপ
অখণ্ডনান্দ ত্রিপাঠি ওরফে কালিন ভাইয়া কোটিপতি কার্পেট ব্যবসায়ী ও মির্জাপুরের মাফিয়া ডন। তার ছেলে মুন্না অযোগ্য, ক্ষমতালিপ্সু উত্তরাধিকারী যে তার পিতার উত্তরাধিকার লাভের জন্য যে কোন কিছু করতে পারে। এক বরযাত্রায় সে গুলি করে বরকে খুন করলে তাকে আইনজীবী রামকান্ত পণ্ডিত ও তার দুই ছেলে গুড্ডু ও বাবলুর সাথে দ্বন্দ্বে জড়িয়ে পড়ে। কালিন ভাইয়ার তৎপরতায় গুড্ডু ও বাবলুর সাথে মুন্নার দ্বন্দ্বের সাময়িক অবসান হলেও পরবর্তীকালে তা বৃহৎ আকারে দাঁড়ায় যা একাধিক পক্ষের মধ্যে উচ্চাকাঙ্ক্ষা ও ক্ষমতার লড়াইয়ে পরিণত হয়।

অভিনয়শিল্পীদল

এক নজরে

পর্ব

১ম মৌসুম

২য় মৌসুম

তথ্যসূত্র

বহিঃসংযোগ

২০১৮-এ অভিষিক্ত ভারতীয় টেলিভিশন ধারাবাহিক
২০১০-এর দশকের টেলিভিশন ধারাবাহিক
২০২০-এর দশকের টেলিভিশন ধারাবাহিক
অ্যামাজন প্রাইম ভিডিওর মৌলিক অনুষ্ঠান
হিন্দি ভাষার টেলিভিশন অনুষ্ঠান
উত্তরপ্রদেশের পটভূমিতে টেলিভিশন অনুষ্ঠান
ভারতীয় মারপিটধর্মী টেলিভিশন ধারাবাহিক
ভারতীয় অপরাধমূলক টেলিভিশন ধারাবাহিক
উত্তরপ্রদেশ পুলিশের কাল্পনিক চিত্রায়ন
সংঘবদ্ধ অপরাধ সম্পর্কে টেলিভিশন ধারাবাহিক
ভারতে সংঘবদ্ধ অপরাধ সম্পর্কে সৃষ্টিকর্ম
কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
হাবিবুর রহমান (প্রকৌশলী)

হাবিবুর রহমান (জন্ম: ১৯৫৯) একজন বাংলাদেশী প্রকৌশল শিক্ষাবিদ । তিনি বাংলাদেশ প্রকৌশল বিশ্ববিদ্যালয়ের (বুয়েট) সিভিল ইঞ্জিনিয়ারিং বিভাগের অধ্যাপক এবং ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) ৬ষ্ঠ উপাচার্য। ডুয়েটের উপাচার্য পদে নিয়োগ লাভের আগে তিনি বুয়েটের উপ-উপাচার্য হিসেবে দায়িত্ব পালন করেন।

প্রাথমিক জীবন ও শিক্ষা
হাবিবুর রহমান কুড়িগ্রাম জেলার নাগেশ্বরী উপজেলার ধনিগাগলা গ্রামে ১৯৫৯ সালে জন্মগ্রহণ করেন। তার বাবা নাছির উদ্দিন ব্যাপারী এবং মা হাবিজন নেছা।

তিনি বুয়েটের সিভিল ইঞ্জিনিয়ারিং বিভাগ থেকে ১৯৮২ সালে স্নাতক (ইঞ্জি.) ও ১৯৮৪ সালে পরিবেশ প্রকৌশল বিষয়ে স্নাতকোত্তর ডিগ্রি লাভ করেন। যুক্তরাজ্যের গ্লাসগো (স্কটল্যান্ড) শহরের স্ট্র্যাথক্লাইড বিশ্ববিদ্যালয় থেকে ১৯৮৯ সালে তিনি পিএইচডি ডিগ্রি অর্জন করেন।

কর্মজীবন
হাবিবুর রহমান বাংলাদেশ প্রকৌশল বিশ্ববিদ্যালয়ের সিভিল ইঞ্জিনিয়ারিং বিভাগের অধ্যাপক। তিনি একজন পানি সম্পদ ও পরিবেশ প্রকৌশল বিশেষজ্ঞ। দীর্ঘ কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বুয়েটের সিভিল ইঞ্জিনিয়ারিং বিভাগের বিভাগীয় প্রধান ছিলেন। এছাড়াও তিনি বুয়েটের উপ-উপাচার্য, ঢাকা ওয়াসার চেয়ারম্যানসহ বিভিন্ন গুরুত্বপূর্ণ দায়িত্ব পালন করেছেন।

‘বাংলাদেশ ন্যাশনাল বিল্ডিং কোড’-এর তিনটি অধ্যায় (পানি সরবরাহ, স্যানিটেশন ও অগ্নিনিরোধ) রচনায় রহমান মূল্যবান অবদান রেখেছেন। তিনি ইউএনসিআরডি-জাপান, বিশ্বব্যাংক, আইডিবি, ইসি ও বিশ্ব স্বাস্থ্য সংস্থা-এর প্রকল্পসহ প্রায় অর্ধশতাধিক সিভিল, পানি সরবরাহ, স্যানিটেশন ও এনভায়রনমেন্টাল ম্যানেজমেন্ট প্রকল্পের মত গুরুত্বপূর্ণ জাতীয় প্রকল্পে পরামর্শক হিসেবে কাজ করেছেন।

হাবিবুর রহমান ২০২০ সালের ১৭ নভেম্বর ঢাকা প্রকৌশল ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান এবং ১৮ নভেম্বর আনুষ্ঠানিকভাবে বিশ্ববিদ্যালয়টির ৬ষ্ঠ উপাচার্য হিসেবে দায়িত্বভার গ্রহণ করেন। ২০২৪ সালের ১২ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

গবেষণাকর্ম ও প্রকাশনা
তিনি যুক্তরাষ্ট্র, যুক্তরাজ্য, ভারত ও বাংলাদেশ থেকে প্রকাশিত ২০টির বেশি বইয়ের সহলেখক। জাতীয় ও আন্তর্জাতিক জার্নাল ও কনফারেন্স প্রোসিডিংস-এ তার ১৬০টির বেশি গবেষণাপত্র প্রকাশিত হয়েছে।

সদস্যপদ
রহমান বিভিন্ন পেশাজীবী সংগঠনের সক্রিয় সদস্য। প্রকৌশলীদের পেশাজীবী সংগঠন বঙ্গবন্ধু প্রকৌশলী পরিষদের সভাপতি হিসেবে দায়িত্ব পালনের অভিজ্ঞতা রয়েছে তার।

পুরস্কার ও সম্মাননা
প্রকৌশল বিষয়ে পাঠ্যবই প্রকাশের জন্য ইউজিসি স্বর্ণপদক।
বিশিষ্ট শিক্ষাবিদ ও গবেষক হিসেবে আইইবি স্বর্ণপদক।

তথ্যসূত্র 

১৯৫৯-এ জন্ম
বাংলাদেশী শিক্ষায়তনিক
কুড়িগ্রাম জেলার ব্যক্তি
বাংলাদেশ প্রকৌশল বিশ্ববিদ্যালয়ের শিক্ষক
ঢাকা প্রকৌশল ও প্রযুক্তি বিশ্ববিদ্যালয়ের উপাচার্য
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
শিক্ষক বাতায়ন

শিক্ষক বাতায়ন বাংলাদেশ সরকারের শিক্ষামূলক ডিজিটাল ওয়েবসাইট। শিক্ষকগণের মেধার উম্মেষে লক্ষাধিক শিক্ষক এই ওয়েবসাইটে বিষয়বস্তু আপলোড, ডাউনলোড ও পড়াশুনার সাথে জড়িত। রয়েছে শিক্ষক বাতায়ন কমিটি। ডিজিটাল পদ্ধতিতে শিক্ষার মান ত্বরান্বিত করার জন্য ১ম শ্রেণি থেকে দ্বাদশ শ্রেণি পর্যন্ত সরকার কর্তৃক নির্ধারিত পাঠ্যপুস্তকের উপর বিষয়সামগ্রী তৈরির মাধ্যমে শিক্ষার বিষয় আদান-প্রদানের মাধ্যম হিসেবে শিক্ষক বাতায়ন কাজ করে।

ইতিহাস

প্রাথমিক, মাধ্যমিক, কলেজ, কারিগরি, মাদরাসা এবং বিশ্ববিদ্যালয় মিলে দেশের শিক্ষাপ্রতিষ্ঠানের সংখ্যা কয়েক লাখ। প্রায় দুই কোটি শিক্ষার্থী শিক্ষকের সংখ্যা দশ লাখের কাছাকাছি। আগামী প্রজন্মকে গড়তে এই দশ লাখ শিক্ষকের মজবুত ভিত্তি জরুরি। এই উপলব্ধি থেকে সরকারি উদ্যোগে প্রায় ২১ হাজার বিদ্যালয়ে মাল্টিমিডিয়া শ্রেণীকক্ষ তৈরি হয়েছে। ৭০ হাজার শিক্ষককে দেওয়া হয়েছে মাল্টিমিডিয়া শ্রেণীকক্ষ পরিচালনার প্রশিক্ষণ। প্রশিক্ষণ কার্যক্রম এখনো চলমান। কিন্তু মাল্টিমিডিয়া ক্লাস পরিচালনার জন্য যত বিষয়সামগ্রী প্রয়োজন তা নির্দিষ্ট প্রতিষ্ঠানের শিক্ষকের পক্ষে তৈরি করাও সম্ভব নয়। এমন প্রয়োজনেই তৈরি হয়েছে বাংলায় তৈরি উন্মুক্ত অনলাইন প্ল্যাটফর্ম শিক্ষক বাতায়ন। ২০১৩ সালের ১৬ মে যাত্রা শুরু হয় এর। বর্তমানে ৮০ হাজারেরও বেশি শিক্ষক এই বাতায়নের সদস্য। এখানে ৪৬ হাজারেরও বেশি বিষয়ভিত্তিক মাল্টিমিডিয়া বিষয়সামগ্রী রয়েছে। একসেস টু ইনফরমেশন প্রোগ্রাম এর পরিকল্পনায়, বাংলাদেশ সরকারের শিক্ষা মন্ত্রণালয় পোর্টালটি প্রকাশ ও বাস্তবায়ন করেছে। বর্তমানে শিক্ষক বাতায়নে সাধারণ, কারিগরি ও মাদ্রাসা শিক্ষাব্যবস্থার প্রাথমিক, মাধ্যমিক ও উচ্চমাধ্যমিক স্তরের উন্নতমানের ডিজিটাল বিষয়সামগ্রী রয়েছে।

নিবন্ধন পদ্ধতি

শিক্ষক বাতায়নে নিবন্ধন করতে গেলে আগে শিক্ষক বাতায়ন থেকে সদস্য হওয়ার আমন্ত্রণ পেতে হতো। কিন্তু এখন আর নিবন্ধিত সদস্যের কাছ থেকে আমন্ত্রণ পেতে হয় না। শিক্ষক বাতায়নে নিবন্ধিত হতে ইচ্ছুক শিক্ষকগণ নিবন্ধন ফরম পূরণ করে সহজে নিবন্ধিত হতে পারেন। তবে নিবন্ধিত হবার পর প্রোফাইল হালনাগাদ করে কর্তৃপক্ষ থেকে তা যাচাই করে নিতে হয়। 
এখানে কন্টেন্ট সংখ্যা = ৪৭৭৯৯৪, সদস্য সংখ্যা= ৫৭৯২৭১ এবং মডেল কনটেন্ট = ৯৫৩ (১৫-৬-২০২১ পর্যন্ত।

আপলোডের বিষয়

শিক্ষকগণ এখানে ব্লগ, চিত্র, প্রকাশনা, ম্যাগাজিন, খবর, মুজিব বর্ষ, ভিডিও বিষয়সামগ্রী, উদ্ভাবনের গল্প, নেতৃত্বের গল্প, প্রেজেন্টেশন, শিক্ষায় অগ্রযাত্রা, বৈশ্বিক বিষয়াবলি আপলোড করতে পারে আবার ডাউনলোডও করতে পারেন। এ ক্ষেত্রে একটি নতুন ভার্সন উদ্বোধন করা হয়েছে। এখানে শিক্ষকগণ নিজেদের অনলাইন ক্লাসরুটিন, অনলাইন ক্লাসও করতে পারে।

পুরস্কার

কনটেন্ট ব্যবহারকারীদের অনলাইন মতামতের ভিত্তিতে প্রথমে সপ্তাহে তিনজন শিক্ষককে সেরা কনটেন্ট প্রস্তুতকারী হিসেবে নির্বাচিত করা হতো। বর্তমানে সেরা কন্টেন্ট নির্মাতা, সেরা উদ্ভাবক, সেরা অনলাইন পারফর্মার পাক্ষিকভাবে নির্বাচন করা হয়। সেরা নেতৃত্ব ইত্যাদির মাধ্যমে শিক্ষকগণকে পুরস্কৃত করা হয়।

অনলাইন প্রকাশনা

শিক্ষকদের অনলাইন প্ল্যাটফর্ম 'শিক্ষক বাতায়ন' থেকে প্রকাশিত হচ্ছে দ্বিমাসিক ক্রোড়পত্র 'বাতায়ন ম্যাগ'। এখানে স্থান পাচ্ছে শিক্ষকদের সৃজন ও মননশীল লেখা এবং পেশাগত বিভিন্ন অভিজ্ঞতার কথা। মাঠপর্যায় থেকে তুলে আনা হচ্ছে শিক্ষকদের বিভিন্ন অর্জনের খবর। শিক্ষকদের বিভিন্ন তথ্য দেওয়ার পাশাপাশি সৃজনশীল লেখালেখিতে অনুপ্রেরণা দেওয়াই এই ই-ম্যাগের প্রধান লক্ষ্য।

তথ্যসূত্র

বহিঃসংযোগ 
 শিক্ষক বাতায়ন শিক্ষা পোর্টালের ঠিকানা
 শিক্ষক বাতায়ন ব্লগের ঠিকানা 

বাংলাদেশী ওয়েবসাইট
সরকারি মালিকানাধীন ওয়েবসাইট
সরকারি সেবা পোর্টাল
বাংলাদেশী শিক্ষামূলক ওয়েবসাইট
মানব চুম্বকত্ব

মানব চুম্বকত্ব হচ্ছে কিছু লোকের ত্বকে বস্তু আকৃষ্ট করার কথিত ক্ষমতা বা দক্ষতা বোঝাতে ব্যবহৃত একটি জনপ্রিয় নাম। যাদের এই ধরনের ক্ষমতা রয়েছে বলে দাবি করা হয় তাদের প্রায়ই মানব চুম্বক বলা হয়। ত্বকে বস্তু আকর্ষণের ক্ষেত্রে ধাতব বস্তুই সর্বাধিক জনপ্রিয় হলেও কেউ কেউ দাবি করে তারা অন্যান্য পদার্থ যেমন: কাঁচ, চীনামাটির বাসন, কাঠ বা প্লাস্টিকের পাশাপাশি পিতল ও অ্যালুমিনিয়ামের মতো ফেরোচৌম্বক বৈশিষ্ট্যযুক্ত ধাতুকেও আটকে রাখতে সক্ষম। তবে মানব চুম্বকত্বের রেকর্ড করা দাবিগুলির কোনওটিই চুম্বকত্বের পদার্থবিজ্ঞানের সাথে সামঞ্জস্যপূর্ণ নয়।

নির্বাচিত দাবি মানব চুম্বক 

 রোমানিয়া থেকে অরেল রোলিয়ানু, মিঃ ম্যাগনেট নামেও পরিচিত; বলা হয় সবচেয়ে শক্তিশালী মানব চুম্বক
 জর্জিয়ার এতিবার এলচিয়েভ, গিনেস ওয়ার্ল্ড রেকর্ডধারী একজন মানুষের দেহে বেশিরভাগ চামচ 
 ইভান স্টোয়েলজকোভিক, ক্রোয়েশিয়ার 
 মিঃ চৌম্বকীয় ম্যান হিসাবে পরিচিত লু থো লিন
 সার্বিয়া থেকে ডালিবর জাবলানোভি, একজন মানুষের মুখে বেশিরভাগ চামচের জন্য গিনেস ওয়ার্ল্ড 
 সাবেক গ্রামীণ ওজন বক্সিং চ্যাম্পিয়ন, ম্যারাথন রেকর্ডধারক এবং একমাত্র ব্যক্তি যিনি কখনও পায়ের নিবন্ধিত হয়ে রুটবার্ন ট্র্যাকটি সম্পন্ন করেছেন, তাঁর চারপাশে একটি চৌম্বকীয় ক্ষেত্র রয়েছে বলে দাবি করা হয় যা তিনি দাবি করেন যে ঘড়িগুলি থামায়।
 ভারত থেকে আসা অরুণ রাইকার, যিনি তাঁর দেহে প্রায় ১০ কেজি ধাতব উত্তোলন করেছেন

ব্যাখ্যা 
যে সমস্ত লোকেরা তাদের দেহে চুম্বকত্বের দাবি করে, তাদের মধ্যে অনেকেই কেবল ধাতু দিয়েই নয়, অধাতব বস্তুও শরীরে আটকে রাখতে পারে। এর ফলে বোঝা যায় চুম্বকত্বের মাধ্যমে ঘটনাটি ব্যাখ্যা করা যায় না। বরং কাজটি করা হয় বিভিন্ন ধরনের শারীরিক প্রভাব ব্যবহার করে। স্কেপটিক বেঞ্জামিন র‌্যাডফোর্ড একজন মানুষের চুম্বক বলে দাবি করেছেন এমন ব্যক্তির চৌম্বকীয় ক্ষেত্রটি পরীক্ষা করতে একটি কম্পাস ব্যবহার করেছেন। তিনি পরীক্ষা-নিরীক্ষার পর তিনি পৌঁছান ব্যক্তিটি চৌম্বক ক্ষেত্র তৈরি করেনি। তিনি আরও উল্লেখ করেন, এসব ব্যক্তির সাধারণত মসৃণ এবং লোমহীন ত্বক থাকে এবং কিছুটা পিছন দিকে ঝুঁকে থাকে যখন তারা চৌম্বকীয় ক্ষমতা অর্জন করে তবে এটি প্রয়োজনীয় হবে না। জেমস রেন্ডি সহ অনেক বিজ্ঞানী এবং বিজ্ঞানের সমর্থকরা দাবি করেন যে এই ক্ষমতাটি ঘর্ষণ দ্বারা ব্যাখ্যা করা যেতে পারে এবং অস্বাভাবিক চটচটে ত্বকের কারণে ঘটে;  জেমস রেন্ডি প্রমাণ করে দেখান, শরীরে ট্যালকম পাউডার লাগানো হলে তাদের ক্ষমতা লোপ পায়।

আরো দেখুন 

 প্রাণী চুম্বকত্ব
 জৈব চুম্বকত্ব
 চৌম্বকীয় ধারণা

তথ্যসূত্র 

পরামনোবিজ্ঞান
চুম্বকত্ব
৬১ নং ওয়ার্ড, কলকাতা পৌরসংস্থা

ওয়ার্ড নং ৬১ হল কলকাতা পৌরসংস্থার ৬ নম্বর বরোতে একটি প্রশাসনিক বিভাগ। এই অঞ্চলটি পার্ক সার্কাস, বেনিয়াপুকুর (নোনাপুকুর), মাদার টেরিজা সরণি (মল্লিকবাজার) এবং তালতলা (ইলিয়ট রোড) এলাকার অংশ নিয়ে গঠিত। এই স্থানগুলো ভারতের পশ্চিমবঙ্গ রাজ্যের কলকাতার কেন্দ্রস্থলে অবস্থিত।

ভৌগোলিক অবস্থান 
৬১ নং ওয়ার্ডটির সীমানাঃ উত্তরে মুজফফর আহমেদ স্ট্রিট এবং বেনিয়া পুকুর লেন ; পূর্বে জাননগর রোড, শ্মশান স্ট্রিট, হরেকৃষ্ণ কোনার রোড এবং আচার্য জগদীশ বোস রোড; দক্ষিণে পার্ক স্ট্রিট এবং পশ্চিমে রফি আহমেদ কিডওয়াই স্ট্রিট।

ওয়ার্ডটি কলকাতা পুলিশের বেনিয়াপুকুর এবং পার্ক স্ট্রিট থানার আওতাভুক্ত।

কাড়েয়া মহিলা থানা, দক্ষিণ-পূর্ব বিভাগের এখতিয়ারাধীন সমস্ত পুলিশ থানার উপর অধিক্ষেত্র রয়েছে, অর্থাৎ তপসিয়া, বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা।

টালিগঞ্জ মহিলা থানার এখতিয়ার দক্ষিণ বিভাগের সমস্ত পুলিশ থানার উপর রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানিপুর, কালিঘাট, টালিগঞ্জ, চারু মার্কেট, নিউ আলিপুর এবং চেতলা।

নির্বাচনের উপাত্ত 
ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি বালিগঞ্জ বিধানসভা কেন্দ্রর একটি অংশ।

তথ্যসূত্র 

কলকাতা পৌরসংস্থার ওয়ার্ড
বিষ্ণু সর্বানন

বিষ্ণু সর্বানন একজন ভারতীয় নৌচালক। তিনি জাপানের টোকিওতে অনুষ্ঠিতব্য ২০২০ গ্রীষ্মকালীন অলিম্পিকের জন্য যোগ্যতা অর্জন করেছেন।

তথ্যসূত্র 

জীবিত ব্যক্তি
ভারতীয় অলিম্পিয়ান
১৯৯৯-এ জন্ম
এশিয়ান গেমসে ব্রোঞ্জপদক বিজয়ী ভারতীয়
২০২২ এশিয়ান গেমসের পদক বিজয়ী
৭৪ নং ওয়ার্ড, কলকাতা পৌরসংস্থা

ওয়ার্ড নং ৭৪, কলকাতা পৌরসংস্থা ভারতের রাজ্য পশ্চিমবঙ্গ এ  কলকাতা পৌরসংস্থার বরো নং ৯ এর একটি প্রশাসনিক বিভাগ। এটি  দক্ষিণ কলকাতার আলিপুর ও তার আশপাশের অংশগুলি আচ্ছাদন করে।

ভূগোল 
৭৪ নং ওয়ার্ডের উত্তরে টালির নালা (আদি গঙ্গা) সীমাবদ্ধ; পূর্ব দিকে টালির নালা (আদি গঙ্গা), গোপাল নগর রোড এবং আলিপুর রোড; দক্ষিণে জাজেস কোর্ট রোড, চেতলা হাট রোড এবং পূর্ব রেললাইন দিয়ে; এবং পশ্চিমে ডায়মন্ড হারবার রোড এবং খিদিরপুর ব্রিজ অ্যাপ্রোচ রোড।  

ওয়ার্ডটি কলকাতা পুলিশের আলিপুর এবং ওয়াটগঞ্জ থানা পরিবেশন করে।    

টালিগঞ্জ মহিলা থানার দক্ষিণ বিভাগের সমস্ত থানা, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টলিগঞ্জ, চারু মার্কেট, নিউ আলিপুর এবং চেতলার অধিদপ্তর রয়েছে। 

ওয়াটগঞ্জ মহিলা থানা, ১৬ এ অবস্থিত, ওয়াটগঞ্জ স্ট্রিট, কলকাতা-৭০০০২৩  এ অবস্থিত  পোর্ট বিভাগ অর্থাত এর অধিক্ষেত্রে অধীনে সমস্ত পুলিশ জেলার জুড়ে উত্তর বন্দর, দক্ষিণ বন্দর, ওয়াটগুঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।

নির্বাচনের উপাত্ত 
ওয়ার্ডটি একটি সিটি পৌর কর্পোরেশন কাউন্সিল নির্বাচনী অঞ্চল গঠন করে এবং এটি ভবানীপুরের একটি অংশ (বিধানসভা কেন্দ্র) ।

তথ্যসূত্র

বহিঃসংযোগ 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
ফাইজার

ফাইজার ইনকর্পোরেশন (   )  হলো একটি বহুজাতিক আমেরিকান  ঔষধনির্মাণ শিল্প এবং জৈবপ্রযুক্তিবিষয়ক প্রতিষ্ঠান। এর সদর দফতর ম্যানহাটন, নিউ ইয়র্ক সিটিতে অবস্থিত। সংস্থার নামটি তার সহ-প্রতিষ্ঠাতা চার্লস ফাইজার (১৮২৪-১৯০৬) এর স্মরণে রাখা হয়েছে।

ফাইজার ইমিউনোলজি, ক্যান্সারবিজ্ঞান, কার্ডিওলজি, এন্ডোক্রিনোলজি এবং নিউরোলজির জন্য চিকিৎসা বিজ্ঞান এবং ভ্যাকসিন তৈরি এবং উৎপাদন করে। সংস্থাটির বেশ কয়েকটি ডাক্তারি ঔষধ বা পণ্য রয়েছে যেগুলোর প্রত্যেকটি মার্কিন যুক্তরাষ্ট্রের বার্ষিক রাজস্বের  বিলিয়ন ডলার যোগান দেয়।

২০২০ সালে, কোম্পানির আয়ের ৫২% আমেরিকা যুক্তরাষ্ট্র থেকে এসেছে,৬% চীন ও জাপান থেকে এবং ৩৬% অন্যান্য দেশ থেকে এসেছিল।

৫০০ টি শীর্ষ প্রতিষ্ঠানের মধ্যে  এ সংস্থাটি ফোর্বস গ্লোবাল ২০০০ এ ৬৪ তম এবং ৪৯ তম স্থান অর্জন করেছে। 

ফাইজার ২০০৪ সাল থেকে ২০২০ সালের আগস্ট পর্যন্ত ডাউন জোন্স ইন্ডাস্ট্রিয়াল এভারেজ স্টক মার্কেটের গুরুত্বপূর্ণ সূচক ছিল 

স্কট গটলিয়েব ২০১৯ সালের এপ্রিলে এফডিএ কমিশনার পদ থেকে পদত্যাগ করেছিলেন। তিন মাস পরে তিনি ২০১৯ সালের জুলাইয়ে ফাইজার বোর্ড অব ডিরেক্টরসের পরিচালনা পর্ষদ এ যোগদান করেন।

আরও দেখুন

তথ্যসূত্র

বহিঃসংযোগ

 

বোম্বে স্টক এক্সচেঞ্জে তালিকাভুক্ত কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
ম্যানহাটন ভিত্তিক কোম্পানি
মার্কিন মার্কা
নিউ ইয়র্ক সিটি ভিত্তিক বহুজাতিক কোম্পানি
মার্কিন যুক্তরাষ্ট্রের ঔষধ প্রস্তুতকারক কোম্পানি
নিউ ইয়র্ক সিটি ভিত্তিক সর্বজনীন ব্যবসায়িক কোম্পানি
মার্কিন যুক্তরাষ্ট্রে গবেষণা ও উন্নয়ন
অনাথ ওষুধ কোম্পানি
জীবন বিজ্ঞান শিল্প
টিকা উৎপাদনকারী
কোভিড-১৯ টিকা উৎপাদনকারী
১৮৪৯-এ প্রতিষ্ঠিত ঔষধ প্রস্তুতকারক কোম্পানি
ফাইজার
মার্কিন যুক্তরাষ্ট্রের জৈবপ্রযুক্তি কোম্পানি
নগর উন্নয়ন ও পৌর বিষয়ক বিভাগ

নগর উন্নয়ন ও পৌর বিষয়ক বিভাগ একটি পশ্চিমবঙ্গ সরকার বিভাগ। এটি একটি অভ্যন্তরীণ মন্ত্রক যা পশ্চিমবঙ্গের নগর উন্নয়ন এবং পৌর বিষয়ক প্রশাসনের জন্য প্রধানত দায়ী।

মন্ত্রীদের তালিকা 

 জয়নাল আবেদীন
 প্রশান্ত সুর
 অশোক ভট্টাচার্য
 ফিরহাদ হাকিম

পৌর প্রশাসন খাত 
নগর উন্নয়ন বিভাগটি পশ্চিমবঙ্গ সরকারের স্বরাষ্ট্র বিভাগের আদেশের সাথে পৌরসভা বিষয়ক বিভাগের সাথে একীভূত হয়েছিল, ১০০৬ - হোম (কনস)/আর ২ আর (কনস)- ০৮/২০১৬ তারিখ ১৯.১২.২০১৬ -এর নির্দেশে এবং এর নাম একীভূত বিভাগ নগর উন্নয়ন ও পৌর বিষয়ক বিভাগে পরিণত হয় ।

ইতিহাস 
'আরবান স্থানীয় সংস্থা' (ইউএলবি) এর মাধ্যমে নগর প্রশাসনের অর্থাৎ‍ পশ্চিমবঙ্গ রাজ্যের পৌর কর্পোরেশন, পৌরসভা এবং বিজ্ঞপ্তিযুক্ত অঞ্চল কর্তৃপক্ষ 18 শ-শতকে ব্রিটিশ শাসনামলে ফিরে আসে।  ব্রিটিশ শাসনামলে নির্মিত প্রথম মিউনিসিপাল কর্পোরেশন,    ১৬৮৮ সালে   মাদ্রাজ  (এখন চেন্নাই ) শহরে ,  নব নির্মিত কর্পোরেশন স্থানীয় প্রশাসনের আর্থিক দায়িত্ব হস্তান্তর করার উপলক্ষে । ১৭২০ সালের রাজকীয় সনদের মাধ্যমে তিনটি প্রেসিডেন্সি শহর, মাদ্রাজ, বোম্বাই এবং কলকাতা , প্রত্যেকটিতে মেয়রের আদালত প্রতিষ্ঠিত হয়েছিল। ১৮৮২ সালে, তৎকালীন ভারতের বিজয়, লর্ড রিপনের স্থানীয় স্ব-সরকার সংক্রান্ত প্রস্তাবটি ভারতে পৌর শাসনের গণতান্ত্রিক রূপকে চিহ্নিত করেছিল। লর্ড রিপনের রেজোলিউশনগুলির উপর ভিত্তি করে বর্তমান রূপ এবং পৌর সংস্থাগুলির কাঠামো ১৮৮২ সালে স্থানীয় স্ব-সরকার হিসাবে গৃহীত হয়েছিল। ভারত সরকার আইন, ১৯১৯ একটি গণতান্ত্রিকভাবে নির্বাচিত সরকারকে ক্ষমতা প্রদানের প্রয়োজনকে অন্তর্ভুক্ত করেছিল। এই নীতিটি ভারতের নগরীয় স্থানীয় সংস্থাগুলির বিবর্তনের দিকে আরও একটি বিকাশ করেছে। ১৯৩৩ সালে, ভারত সরকার আরেকটি আইন স্থানীয় সরকারকে প্রাদেশিক সরকারের রাজ্যের আওতায় নিয়ে আসে এবং সেই স্থানীয় স্ব-সরকারকে নির্দিষ্ট ক্ষমতা দেওয়া হয়েছিল।

প্রকৃতপক্ষে, কলকাতা পৌর কর্পোরেশন বা "কেএমসি"  একটি দেশের পুরানো পৌর সংস্থা। ১৭২৬ সালে, একজন মেয়রের আদালত একটি রয়্যাল চার্টার দ্বারা প্রতিষ্ঠিত হয়েছিল। ১৭৭৩ সালে কলকাতাকে ব্রিটিশ ভারতের রাজধানী হিসাবে গড়ে তোলার মাধ্যমে ব্রিটিশ সরকারের সম্প্রসারণের সাথে সাথে পৌরসভার পরিষেবাগুলি বেড়ে ওঠে। ১৮৪৭ সালে প্রথমবারের মতো নির্বাচনী ব্যবস্থা চালু হয় এবং কলকাতা কর্পোরেশনের ধারণা শুরু হয়। ১৮৭৬ সালে ৭২ কমিশনারদের নিয়ে একটি নতুন কর্পোরেশন তৈরি করা হয়েছিল। ১৯২৩ সালে, স্থানীয় স্বশাসনের ১ ম মন্ত্রী রাষ্ট্রগুরু সুরেন্দ্রনাথ ব্যানার্জি গুরুত্বপূর্ণ পরিবর্তন দ্বারা কর্পোরেশন তার অস্তিত্ব রক্ষা করে। কলকাতা কর্পোরেশন আইন, ১৯৮০ কর্পোরেশনের বিদ্যমান ব্যবস্থা পরিবর্তন করে। এই পরিবর্তনটি আরও কার্যকর এবং আরও সুশৃঙ্খল ছিল এ পর্যন্ত পৌর পরিষেবা সম্পর্কিত যা ১৯৮৪ সালে কার্যকর হয়েছিল।

তথ্যসূত্র 

পশ্চিমবঙ্গ সরকারের বিভাগ
পশ্চিমবঙ্গে স্থানীয় সরকার
কৃতি শেট্টি

কৃতি শেট্টি (জন্ম ২১ সেপ্টেম্বর ২০০৩) হলেন একজন ভারতীয় চলচ্চিত্র অভিনেত্রী, যিনি প্রাথমিকভাবে তেলুগু চলচ্চিত্রে অভিনয় করেন। ২০২১ সালের উপ্পেনা চলচ্চিত্রের মাধ্যমে তার চলচ্চিত্রশিল্পে অভিষেক ঘটে।

প্রাথমিক জীবন
কৃতি শেট্টি ২০০৩ সালের ২১ সেপ্টেম্বর কর্ণাটকের মাঙ্গালোর ভিত্তিক একটি তুলু ভাষিক পরিবারে জন্মগ্রহণ করেন। তিনি মুম্বাইয়ে বেড়ে উঠেন এবং একটি উন্মুক্ত বিশ্ববিদ্যালয়ে মনোবিজ্ঞান নিয়ে পড়াশোনা করছেন। পড়াশোনার পাশাপাশি শেঠি একটি বাণিজ্যিক বিজ্ঞাপনেও কাজ করেন।

কর্মজীবন
বুচি বাবু সানা পরিচালিত এবং মাইথ্রি মুভি মেকারস ও সুকুমার রাইটিংস প্রযোজিত  তেলুগু আপ্পেনা চলচ্চিত্রের মাধ্যমে ১৭ বছর বয়সে শেট্টি চলচ্চিত্রশিল্পে অভিষেক ঘটান। চলচ্চিত্রটি বক্স অফিসে সফল হয়েছিল।

২০২০ সালের মার্চ পর্যন্ত তিনি ন্যানির বিপরীতে শ্যাম সিংহ রায় এবং সুদীর বাবু বিপরীতে মোহনা কৃষ্ণ ইন্দ্রগন্তী পরিচালিত আ আম্মায় গুরিঞ্চি মেকু চেপালি চলচ্চিত্রের চিত্রগ্রহণে অংশগ্রহণ করেছেন। শেঠি এন. লিঙ্গস্বামী পরিচালিত একটি শিরোনামহীন প্রকল্পে রাম পোথিনেনির বিপরীতে অভিনয়ের জন্য চুক্তিবদ্ধ হয়েছেন।

চলচ্চিত্র

তথ্যসূত্র

বহিঃসংযোগ

জীবিত ব্যক্তি
তেলুগু চলচ্চিত্র অভিনেত্রী
মুম্বইয়ের অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০০৩-এ জন্ম
Kannada actresses
Place of birth missing (living people)
তুলু ব্যক্তি
হিন্দি চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
উৎপলেন্দু চক্রবর্তী

উৎপলেন্দু চক্রবর্তী (জন্ম ১৯৪৮ - ২০ আগস্ট ২০২৪) ছিলেন একজন ভারতীয় বাংলা চলচ্চিত্র পরিচালক, লেখক এবং থিয়েটার ব্যক্তিত্ব।

জীবন ও কর্মজীবন 
উৎপলেন্দু চক্রবর্তী ১৯৪৮ সালে অধুনা বাংলাদেশের পাবনা জেলায় জন্মগ্রহণ করেন। স্কটিশ চার্চ কলেজ থেকে স্নাতক এবং কলকাতা বিশ্ববিদ্যালয় থেকে ১৯৬৭ সালে এম এ পাশ করেন। 

চক্রবর্তী ছাত্রজীবনে বাম রাজনীতিতে জড়িত ছিলেন এবং আদিবাসীদের মধ্যে সময় কাটাতেন। যদিও তিনি শিক্ষক হিসাবে জীবন শুরু করেছিলেন, তবে তার আবেগ ছিল চলচ্চিত্র। তিনি বেশ কয়েকটি প্রামাণ্যচিত্র ও চলচ্চিত্র নির্মাণ করেছিলেন। তারমধ্যে ময়না তদন্ত, চোখ এবং দেবশিশু উল্লেখযোগ্য। তিনি চলচ্চিত্র পরিচালনায় রাষ্ট্রপতি পুরস্কার এবং জাতীয় চলচ্চিত্র পুরস্কার পেয়েছেন।

তথ্যসূত্র 

শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্
ভারতীয় টেলিভিশন পরিচালক
২১শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
কলকাতার চলচ্চিত্র পরিচালক
শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
ভারতীয় প্রামাণ্য চলচ্চিত্র নির্মাতা
ভারতীয় পুরুষ চিত্রনাট্যকার
বাঙালি চলচ্চিত্র পরিচালক
বাঙালি লেখক
১৯৪৮-এ জন্ম
কলকাতার চিত্রনাট্যকার
২০শ শতাব্দীর ভারতীয় নাট্যকার
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক
২০২৪-এ মৃত্যু